Ненад Кутлачић
Ненад Кутлачић (Бијељина, 4. март 1981) бивши је босанскохерцеговачки фудбалер српског порекла. Висок је 184 центиметра и играо је на позицији центархалфа.

Каријера

Клупска 
Ненад Кутлачић је рођен у Бијељини у СР Босни и Херцеговини, СФР Југославији. На почетку каријере је играо за Радник из Бијељине. У лето 2002. године прелази у београдски Партизан. За први тим Партизана никада није заиграо у такмичарским утакмицама, већ је ишао на неколико позајмица. Прво је био позајмљен Рудару из Угљевика, који је тада наступао у босанскохерцеговачкој Премијер лиги. Затим је био у Спартаку из Суботице, са којим је играо у Другој лиги Србије и Црне Горе, а потом је играо и у највишем рангу, Првој лиги Србије и Црне Горе са екипом Будућности из Банатског Двора. Лета 2006. године постаје играч новоформираног Баната из Зрењанина, и у њиховом дресу наступа у Суперлиги Србије. Током зимске паузе у сезони 2006/07, напушта зрењанинску екипу и прелази у румунског прволигаша Пандури из Таргу Жијуа. Забележио је само три првенствена наступа за Пандуре, након чега је ишао на позајмице у румунског трећелигаша Минерул Мотру, као и у друголигаша Рамнику Валча из истоименог града. У децембру 2009. године, Кутлачић напушта Пандуре, и током 2010. и 2011. године, не рачунајући краткотрајан ангажман у Рамнику Валчи, враћа се у Босну и Херцеговину играјући прво за Модричу из истоименог града а потом и за Дрину из Зворника, за оба тима у Премијер лиги Босне и Херцеговине. У лето 2011. године, Кутлачић се опет сели у иностранство, овога пута се прикључио шведском фудбалском клубу Лимхамн Бункефло из Малмеа играјући у Првој јужној дивизији Шведске, међутим, током зимске паузе вратио се у свој бивши клуб Радник из Бијељине, који је управо био промовисан у Премијер лиги Босне и Херцеговине. У сезони 2014/15. је наступао за фудбалски клуб Јединство из Бродца у Другој лиги Републике Српске.

Репрезентативна 
Ненад Кутлачић је током 2002. и 2003. играо за репрезентацију Босне и Херцеговине до 21 године. Наступио је на две утакмице током квалификационог циклуса за Европско првенство 2004. године у Немачкој.

Референце

Спољашње везе 

 
 Ненад Кутлачић на сајту Soccerway 
 Статистика Ненада Кутлачића (20/4) у клубу ФК Јединства Бродац на сајту Фудбалског савеза Републике Српске 
 Статистика свих играча ФК Партизана од 1945. до данас (Ненад Кутлачић број 472) на сајту ФК Партизана 

Рођени 1981.
Спортисти из Бијељине
Фудбалери Партизана
Фудбалери Модриче
Фудбалери Баната
Фудбалери Радника Бијељина
Фудбалери Будућности Банатски Двор
Фудбалери Спартака (Суботица)
Фудбалери Рудара Угљевик
Фудбалери Пандурија
Фудбалери Ровинарија
Фудбалери Рамнику Валче
Фудбалери Дрине Зворник
Фудбалери Лимхамна Бункефло
Фудбалери Јединство Бродац
Фудбалери Суперлиге Србије
Фудбалери Републике Српске
Фудбалери Босне и Херцеговине
Српски спортисти из Босне и Херцеговине